Hierdie verslag ontleed die nut en moontlike toepassing van die konsep 'instandhoudingsvrye bedryfstydperk' (MFOP), wat oorspronklik uit die lugvaartsektor kom, in die mynbedryf. Die tradisionele betroubaarheidsvereiste 'gemiddelde tydsduur tussen weierings' (MTBF) blyk etlike inherente probleme te hê wat toepassing en omskrywing betref, wat óók hierin bespreek word. Die navorsing bied voorts 'n bondige oorsig van die terrein van fisiese batebestuur (PAM), synde die oorkoepelende gebied waarop dié studie tuishoort, en beskryf daarná die MTBF-vereiste en die huidige aanwending daarvan in die mynbedryf. MFOP word dan bekend gestel en met MTBF vergelyk. 'n Metode vir die ontleding van MFOP-werkverrigting word voorgestel en uiteindelik op 'n gevallestudie by 'n myn van Anglo American platinum toegepas.